b'\n_START_ARTICLE_\nSimo H\xc3\xa4yh\xc3\xa4\n_START_SECTION_\nLiv og virke\n_START_PARAGRAPH_\nF\xc3\xb8r han gikk inn i krigen arbeidet H\xc3\xa4yh\xc3\xa4 som bonde og jeger. I en alder av 17 \xc3\xa5r, vervet H\xc3\xa4yh\xc3\xa4 seg til den finske militsen suojeluskunta og han mottok flere utmerkelser for sine skyteferdigheter. Hans g\xc3\xa5rd skal angivelig v\xc3\xa6rt full av trofeer. Under Vinterkrigen (1939\xe2\x80\x931940), mellom Sovjetunionen og Finland var han skarpskytter for den finske h\xc3\xa6ren mot Den r\xc3\xb8de arm\xc3\xa9. Med temperaturer mellom -40 og -20 grader celsius gikk H\xc3\xa4yh\xc3\xa4 kledd i helt hvit kamuflasje, og han ble kreditert for \xc3\xa5 ha tatt livet av 505 sovjetiske soldater. Dette skal angivelig ha blitt oppn\xc3\xa5dd i l\xc3\xb8pet av mindre enn 100 dager som gir et gjennomsnitt p\xc3\xa5 syv drepte soldater per dag, p\xc3\xa5 en tid av \xc3\xa5ret med f\xc3\xa5 timer dagslys. Det er rapportert at H\xc3\xa4yh\xc3\xa4 p\xc3\xa5 det meste drepte s\xc3\xa5 mange som 25 sovjetiske soldater p\xc3\xa5 en dag. Det oppn\xc3\xa5dde Simo 21. desember 1939._NEWLINE_Den 6. mars 1940 ble H\xc3\xa4yh\xc3\xa4 skutt i nedre venstre kjeve av en russisk snikskyter. Han ble plukket opp av medsoldater som sa halve hodet hans var borte. Men  H\xc3\xa4yh\xc3\xa4 var ikke d\xc3\xb8d og han gjenvant bevisstheten den 13. mars, dagen da freden mellom Sovjetunionen og Finland ble erkl\xc3\xa6rt. Kort tid etter krigen ble H\xc3\xa4yh\xc3\xa4 forfremmet fra korporal til fenrik av feltmarskalk Carl Gustaf Emil Mannerheim. Ingen andre hadde steget s\xc3\xa5 raskt i rang i Finlands milit\xc3\xa6re historie._NEWLINE_Det tok mange \xc3\xa5r for H\xc3\xa4yh\xc3\xa4 \xc3\xa5 samle krefter etter det alvorlige skuddet i kjeven. Kulen hadde knust kjeven og \xc3\xb8delagt hele hans venstre kinn. H\xc3\xa4yh\xc3\xa4 tilbrakte sine siste \xc3\xa5r i Ruokolax, en liten landsby som ligger i det s\xc3\xb8r\xc3\xb8stlige Finland, i n\xc3\xa6rheten av den russiske grensen. Skuespiller Steven Wiig portretterte H\xc3\xa4yh\xc3\xa4 i filmen Hemingway & Gellhorn som kom ut i 2012.'